అశోక్ గస్తీ

అశోక్‌ గస్తీ కర్ణాటక రాష్ట్రానికి చెందిన న్యాయవాది, రాజకీయ నాయకుడు. ఆయన 2020  జూన్‌లో జరిగిన రాజ్యసభ ఎన్నికల్లో కర్ణాటక నుండి బీజేపీ తరపున రాజ్యసభ సభ్యుడిగా ఎన్నికయ్యాడు.

రాజకీయ జీవితం
అశోక్ గస్తీ విద్యార్థి దశలోనే రాష్ట్రీయ స్వయంసేవక్ సంఘ్(ఆరెస్సెస్‌)లో చేరి తరువాత అఖిల భారతీయ విద్యార్థి పరిషత్తులో సభ్యుడిగా పని చేసి 18 ఏళ్ల వయస్సులోనే భారతీయ జనతా పార్టీలో చేరాడు. ఆయన కర్ణాటక బీసీ కమిషన్‌ చైర్మన్‌గా పని చేసిన తరువాత ఆయన పార్టీకి చేసిన సేవలకు గుర్తింపుగా బీజేపీ పార్టీ ఆయనకు రాజ్యసభ ఎంపీ టికెట్ కేటాయించింది.  అశోక్  గస్తీ 2020 జూన్‌లో జరిగిన ఎన్నికల్లో పోటీ చేసి 2020 జూన్ 26న రాజ్యసభ సభ్యుడిగా ఎన్నికై, జూలై 22న ఎంపీగా ప్రమాణస్వీకారం చేశాడు.

మరణం
అశోక్ గస్తీ కరోనా పరీక్షల్లో పాజిటివ్‌గా నిర్ధారణ కావడంతో  సెప్టెంబర్ 2న బెంగళూరులోని మణిపాల్ ఆసుపత్రిలో చేరి చికిత్స అందుకుంటూ  ఆరోగ్యం విషమించడంతో 2020 సెప్టెంబర్ 17న మరణించాడు.

మూలాలు

1965 జననాలు
2020 మరణాలు
భారతీయ జనతా పార్టీ రాజకీయ నాయకులు
కర్ణాటక రాజకీయ నాయకులు